Layihə
Kimyəvi tənliklərin, kimya dili ilə desək, kimyəvi hadisələrin ifadəsi olduğunu öyrəndiniz. Kimyəvi hadisələr isə gündəlik həyatımızın bir hissəsidir. Lakin biz bəzən bu proseslərin fiziki hadisələrdən fərqini müəyyən edə bilmirik. Evdə aşağıda təqdim edilən təcrübələri həyata keçirin və onlardan hansıların kimyəvi, hansıların fiziki hadisə olduğunu müəyyənləşdirin.
1. Tibbi hidrogen peroksid məhlulu ilə qida boyasını qarışdırın (I). Bu qarışığa xəmir mayası əlavə edin (II).
2. Bir stəkana onun ¼-i qədər su tökün. Suyun üzərinə eyni miqdarda sirkə essensiyası əlavə edin (III). Digər stəkana isə əvvəlcə çay sodası, onun üzərinə də çiy yumurtanın ağını töküb yaxşıca qarışdırın (IV). Sonra 1-ci stəkanı 2-ci stəkana əlavə edin (V).
3. Bir stəkana çay sodası tökün və onun üzərinə stəkanın yarısı qədər üzüm sirkəsi əlavə edin (VI).
Tapşırıqları tamamlayın:
a. Cədvəli dəftərinizə köçürün.

Mərhələ | Kimyəvi | Fiziki | Kimyəvi reaksiyaların əlamətləri
1-ci əlamət | 2-ci əlamət | 3-cü əlamət | 4-cü əlamət
I |  |  |  |  |  |
II |  |  |  |  |  |
III |  |  |  |  |  |
IV |  |  |  |  |  |
V |  |  |  |  |  |
VI |  |  |  |  |  |

b. Yuxarıda qeyd edilən üç təcrübənin altı mərhələsinə uyğun cədvəli tamamlayın.
c. Kimyəvi dəyişikliklərdən hansıları kimyəvi tənliklə ifadə edə bilərsiniz? Həmin reaksiyaların kimyəvi tənliyi necə olar?