Kimyəvi rabitə
2
Məsələn:

X+ və Y2– ionlarından əmələ gələn birləşmənin formulunu tərtib etdikdə 1 və 2-nin ƏKOB-u hesablanır. ƏKOB 2 olduğu üçün indekslər 2:1=2 və 2:2=1 olur. 2 müvafiq olaraq X-in indeksinə yazılır, Y-in indeksinə isə heç nə yazılmır. Birləşmənin formulu X2Y olur.

II üsul:
a. Kationlar formulun solunda, anionlar isə sağında yazılır.
b. Kationun yükünün mütləq qiyməti anionun indeksinə, anionun yükünün mütləq qiyməti kationun indeksinə yazılır. İonun yükünün mütləq qiyməti “1” olduqda indeksə heç nə yazılmır.
c. İndeksləri sadələşdirmək mümkündürsə, ixtisar olunaraq sadə formada yazılır.
Hər iki metoddan istifadə bizə eyni nəticəni verir. Lakin I metod daha dəqiq metoddur.
Öyrəndiklərinizi tətbiq edin

1. Atom modelləri istifadə olunmaqla kalium (19K) və oksigen (8O) atomları arasında yaranan ion rabitəsinin mexanizmini təsvir edin.
2. Ca3 X2 birləşməsinin anionu ilə Na+ ionunun əmələ gətirdiyi birləşmənin formulunu müəyyən edin.

Öyrəndiklərinizi yoxlayın
1. İon rabitəsi nədir və necə yaranır?
2. A və B elementləri metal, X və Y elementləri isə qeyri-metallardır. Hansı element atomları arasında ion rabitəsi əmələ gələ bilər?
3. Cədvəli dəftərinizə köçürün və iki elementin əmələ gətirdiyi ion rabitəli birləşmənin formulunun tərtib edilməsi qaydasından istifadə edərək maddələrin formulunu müvafiq xanalara yazın.

Anion | Cl– | S2– | N3–
Kation
Na+ |  |  |
Mg2+ |  |  |
Al3+ |  |  |