I hissə
3.1 Kimyəvi tənliklər
7-ci sinif “Kimya”
dərsliyindən elementlərin
və kimyəvi birləşmələrin
simvollar və kimyəvi
formullar, kimyəvi
reaksiyaların isə “söz tənliyi” ilə
ifadə olunduğunu bilirsiniz.

- Reaksiya tənliklərini elementlərin simvollarından və kimyəvi birləşmələrin formullarından istifadə etməklə necə ifadə etmək olar?
- Hidrogenin və metanın yanma reaksiyasının formullar ilə ifadə olunmuş tənliyi necə olar?

Açar sözlər
kimyəvi tənlik, başlanğıc maddə,
reaksiya məhsulu
Kimyəvi reaksiyaları ifadə etmək üçün reaksiyaya daxil olan və alınan maddələrin formullarının daxil olduğu tənliklərdən istifadə olunur. Belə tənliklər kimyəvi tənliklər adlanır.
Kimyəvi tənlik – kimyəvi reaksiyaların kimyəvi formullar və riyazi işarələr ilə şərti yazılışıdır.
Kimyəvi tənlikləri “söz tənliyi”ndə maddələrin adlarını onların formulları ilə əvəzləməklə tərtib etmək olar.
Reaksiyaların kimyəvi tənliyi necə tərtib olunur?
Aşağıdakı reaksiyaların kimyəvi tənliyini tərtib edin:
a. Azotun hidrogenlə reaksiyası;
b. Alüminiumun yanması;
c. Kalsium və xlor arasında baş verən reaksiya;
d. Natriumun kükürdlə reaksiyası;
e. Kalium oksid (K2O) və xlorid turşusundan kalium xlorid və suyun alınması;
f. Kalsium hidroksid və xlorid turşusunun reaksiyasından kalsium xlorid və suyun alınması.

#### Müzakirə edin:
1. Hər bir reaksiyanın tənliyinin yazılmasını hansı ardıcıllıqla apardınız?
2. Reaksiyaların kimyəvi tənliyinin tərtibi üçün hansı qaydanı təklif edərdiniz?