Kimyəvi reaksiyaların təsnifatı
3
3.4 Birləşmə, parçalanma, əvəzetmə
və mübadilə reaksiyaları
Siz artıq istiliyin ayrılması və
udulmasına görə kimyəvi
reaksiyaların ekzotermik və
endotermik olduğunu bilirsiniz.

- Sizcə, reaksiyaları birləşmə, parçalanma, əvəzetmə və mübadilə reaksiyaları olaraq təsnif etsək, bu reaksiyalar bir-birindən nə ilə fərqlənər?
- Öyrəndiyiniz reaksiyalardan bu reaksiyalara aid hansı nümunələri göstərə bilərsiniz?

Reaksiyaya daxil olan və reaksiya nəticəsində alınan maddələrin sayına görə kimyəvi reaksiyalar 4 tipə bölünür: birləşmə, parçalanma, əvəzetmə və mübadilə (dəyişmə) reaksiyaları.
Açar
sözlər
birləşmə reaksiyaları,
parçalanma reaksiyaları,
əvəzetmə reaksiyaları,
mübadilə (dəyişmə)
reaksiyaları
KİMYƏVİ REAKSİYALAR
Birləşmə Parçalanma Əvəzetmə Mübadilə (dəyişmə)
Birləşmə, parçalanma, əvəzetmə və mübadilə reaksiyalarını leqo parçaları ilə necə təsvir edə bilərik?
Ləvazimat: mavi, qırmızı, yaşıl və sarı leqo parçaları (yaxud plastilin parçaları).
Təlimat:
Leqo (plastilin) parçalarından istifadə edərək reaksiyaların modelini hazırlayın.

#### Müzakirə edin:
1. Bu modellər reaksiyanın hansı növünü (birləşmə, parçalanma, əvəzetmə, mübadilə) əks etdirir?
2. Hər bir reaksiyanın tərifini necə təklif edərdiniz?