Atomun quruluşu və dövri cədvəl
1
Orbitalları qrafik təsvir etdikdə onlar xanalar formasında göstərilir. Bu halda s-yarımsəviyyə – 1, p-yarımsəviyyə – 3, d-yarımsəviyyə isə 5 xanadan ibarət olur.
1-ci, 2-ci və 3-cü energetik səviyyələrin sxematik təsviri isə aşağıdakı kimi olur:
Öyrəndiklərinizi tətbiq edin
1. Atomda 1p və 2d yarımsəviyyəsi varmı?
2. Energetik səviyyənin nömrəsini n ilə işarə etdikdə bu energetik səviyyədə olan orbitalların ümumi sayı və elektron sayı üçün hansı düsturu təklif edərdiniz? Fikrinizi əsaslandırın.
Öyrəndiklərinizi yoxlayın
1. Nə üçün elektron təbəqələrinə həm də energetik səviyyələr deyilir?
2. s- və p-orbitallar bir-birindən nə ilə fərqlənir? px, py və pz orbitallarının oxşar və fərqli xüsusiyyətləri hansılardır?
3. 2-ci energetik səviyyədə neçə yarımsəviyyə və orbital var? Bu orbitallarda maksimum neçə elektron ola bilər? Fikrinizi əsaslandırın.