tətbiqinə yol açır. Kiçik məişət texnologiyasından aviasiya sənayesinə qədər hazırda hər yerdə aerogellərdən istifadə olunmağa başlanılıb. Misal üçün, aerogellərin tətbiqi aviasiya sənayesində dronların və təyyarələrin daha yüngül, sürətli olmasına yol açacaq. Onlar daha az yanacaqla daha uzaq məsafələrə çox sürətlə uça biləcək.
Forma yaddaşlı ərintilər
Forma yaddaşlı ərintilər deformasiyadan sonra öz əvvəlki formalarını “xatırlayan” və həmin formaya qayıda bilən maddələrdir. Bu xüsusiyyət aşağı və yuxarı temperatur fazalarında kristal qəfəs quruluşları arasındakı keçidlərə əsasən mümkün olur. Bəzi maddələr ancaq yüksək temperaturdakı, bəziləri isə həm aşağı, həm də yuxarı temperaturdakı formalarını “xatırlaya” bilir. Ən çox tanınan forma yaddaşlı ərinti nitinoldur. Bu ərinti nikel və titandan əmələ gəlir. Nitinol həm də superelastik və biomedikal uyğunluğu yüksək olan ərintidir. Bu səbəbdən ürək-damar stentlərinin, ortodontik simlərin hazırlanmasında geniş istifadə olunur. Mis və dəmir əsaslı ərintilər də bu sahənin məşhur materiallarıdır.
Forma yaddaşlı ərintilərin gələcəkdə ən məşhur istifadə sahələrinin biomedikal texnologiyalar və robotiks-avtomatlaşdırma sənayesi olacağı təxmin edilir. Həssas cərrahi alətlərin əldə edilməsindən mühərrik ehtiyacı olmadan öz-özünə hərəkət edən yüksək enerji sıxlıqlı aktuatorların istifadəsinə qədər geniş tətbiq sahələri mümkündür.
Aerogeldən hazırlanmış dron
Nitinoldan hazırlanmış eynək korpusu