Atomun quruluşu və dövri cədvəl
1
s-orbitalından əlavə, atomda p-orbitalları da mövcuddur. Bu orbitallar s-orbitalı ilə müqayisədə mürəkkəb quruluşa malikdir. p-orbitalları qantel formasında olan iki ehtimal sahəsindən ibarətdir. Elektron bu sahələrdən birində ola bilər. Orbitalın mərkəzində, yəni nüvəyə tam yaxın nöqtədə elektronun olma ehtimalı sıfırdır. Hər p-yarımsəviyyəsində üç orbital mövcuddur. Onlar px (x oxu boyunca), py (y oxu boyunca) və pz (z oxu boyunca) olmaqla üç istiqamətə yönəlir.
p-orbitallar
Əlavə olaraq atomda daha mürəkkəb quruluşlu d- və f-orbitallar olur. d-yarımsəviyyəsi beş, f-yarımsəviyyəsi isə yeddi orbitaldan ibarətdir.
Bir orbitalda maksimum iki elektron olduğundan s-yarımsəviyyəsi ən çoxu 2, p-yarımsəviyyəsi 6, d-yarımsəviyyəsi 10, f-yarımsəviyyəsi isə 14 elektrondan təşkil olunur.
Elektron təbəqələri rəqəmlər (1, 2, 3, 4 və s.) və ya hərflər (K, L, M, N və s.) ilə ifadə oluna bilər.
4-cü elektron təbəqəsi (N təbəqəsi)
3-cü elektron təbəqəsi (M təbəqəsi)
2-ci elektron təbəqəsi (L təbəqəsi)
1-ci elektron təbəqəsi (K təbəqəsi)
Nüvə