Sözlük
Atom radiusu – nüvədən ən uzaqda yerləşən elektrona qədər olan məsafədir.
Birləşmə reaksiyası – iki və ya daha çox maddədən bir maddənin alınması ilə gedən reaksiyadır.
A + B → AB
Dövr – dövri cədvəldə qələvi metallarla başlayıb təsirsiz qazlarla bitən üfüqi elementlər sırasıdır.
Dublet qaydası – kimyəvi rabitə əmələ gələn zaman atomun öz xarici təbəqəsini 2 elektrona tamamlamasıdır.
Elektron formulu – elektronların energetik səviyyələr və yarımsəviyyələr üzrə paylanmasını göstərən formullardır.

1s22s22p3 1s22s22p63s23p4

Energetik səviyyə – atomda yaxın enerjili elektron orbitallarının əmələ gətirdiyi təbəqədir.
4-cü elektron təbəqə (N təbəqəsi)
3-cü elektron təbəqə (M təbəqəsi)
2-ci elektron təbəqə (L təbəqəsi)
1-ci elektron təbəqə (K təbəqəsi)
Nüvə
Əvəzetmə reaksiyası – element və kimyəvi birləşmə arasında element atomlarının kimyəvi birləşmənin atomlarından birini əvəz etməsi ilə gedən reaksiyadır.
A + BC → AC + B
Heterogen reaksiya – reaksiyaya daxil olan maddələrin müxtəlif fazalarda olduğu reaksiyalardır.
Homogen reaksiya – reaksiyaya daxil olan maddələrin eyni fazada olduğu reaksiyalardır.
İon rabitəsi – kation və anionlar arasında elektrostatik cazibə qüvvəsi hesabına yaranan kimyəvi rabitədir.
Kimyəvi rabitə – atom və ionları bir-birinə birləşdirən elektrostatik qüvvələrdir.
Kimyəvi tənlik – kimyəvi reaksiyaların kimyəvi formullar və riyazi işarələr ilə şərti yazılışıdır.
2H2 + O2 → 2H2O
2Na + 2H2O → 2NaOH + H2
Kovalent rabitə – qeyri-metal atomları arasında ortaq elektron cütü hesabına yaranan rabitədir.