####

6. Uyğunluğu müəyyən edin.
1. Birləşmə reaksiyası
2. Əvəzetmə reaksiyası
3. Parçalanma reaksiyası
4. Mübadilə reaksiyası
a. Zn + CuCl2 → ZnCl2 + Cu
b. 2KNO3 → 2KNO2 + O2
c. 4NO2 + O2 + 2H2O → 4HNO3
d. CaO + CO2 → CaCO3
e. 2KBr + Cl2 → 2KCl + Br2
7. Heterogen reaksiyaları müəyyən edin.
1. H2(q) + Cl2(q) → 2HCl
2. S(bərk) + O2(qaz) → SO2
3. Ca(bərk) + 2HCl(məhlul) → CaCl2 + H2
4. CuO(bərk) + 2HCl(məhlul) → CuCl2 + H2O
5. NaOH(məhlul) + HNO3(məhlul) → NaNO3 + H2O
8. X, Y və Z maddələrinin formulunu müəyyən edin.
X + 2O2 → CO2 + 2H2O
4Y + 3O2 → 2N2 + 6H2O
4FeS2 + 11O2 → 2Z + 8SO2
9. Şagird mis lövhənin kütləsini ölçərək onun 8 q olduğunu müəyyən edir. Sonra bu lövhəni pinset ilə tutaraq spirt lampasının alovunda bir müddət qızdırır. Qızdırmanı dayandırdıqdan sonra soyumasını gözləyir və kütləsini ölçür. Bu zaman onun kütləsi 9 q olur.
a. Baş verən reaksiyanın tənliyini yazın və əmsallaşdırın.
b. Baş verən reaksiya homogendir, yoxsa heterogen? Cavabınızı əsaslandırın.
c. Lövhənin kütləsi nə üçün artdı? 1 q kütlə artımı nəyi ifadə edir?