I hissə
Oksigen atomlarının öz xarici təbəqələrini tamamlaması üçün iki elektrona ehtiyacı var. Bu səbəbdən iki oksigen atomu bir-biri ilə birləşdikdə hər atom ümumi istifadə üçün iki tək elektronunu verir.
•DÜŞÜN
•MÜZAKİRƏ ET
•PAYLAŞ
Azot atomlarının bir-biri ilə birləşməsini sxematik olaraq necə təsvir edərdiniz? Bu molekulda atomlar arasında olan rabitələrin sayı H2 və ya O2 molekulları ilə eynidirmi? Cavabınızı necə əsaslandırardınız?
Hidrogen və oksigen atomları birləşdikdə hidrogen atomu ilə oksigen atomunun bir elektronu qoşalaşır. Bu zaman hidrogen atomu öz xarici təbəqəsini tamamlayır. Xarici təbəqəsində 7 elektron olan oksigen atomu isə xarici təbəqəsini tamamlamaq üçün öz elektronlarını başqa hidrogen atomu ilə qoşalaşdırır, nəticədə su molekulu əmələ gəlir.