Kimyəvi reaksiyaların təsnifatı
3
Homogen və heterogen reaksiyaları necə fərqləndirmək olar?
Ləvazimat: natrium hidroksid məhlulu, natrium sulfat məhlulu, barium xlorid məhlulu, xlorid turşusu, sink parçası, kibrit çöpü, sınaq şüşələri.
Təlimat:
Addım 1. Sınaq şüşəsinə 4-5 ml xlorid turşusu tökün. Sonra üzərinə kiçik sink parçası əlavə edin.
Addım 2. Natrium hidroksid məhlulu üzərinə xlorid turşusu əlavə edin. Reaksiyanın baş verdiyini universal indikator ilə müəyyənləşdirin.
Addım 3. Kibrit çöpünü yandırın.
Addım 4. Kalium sulfat və barium nitrat məhlullarını qarışdırın.
Addım 5. Sınaq şüşəsinə kiçik təbaşir parçası yerləşdirib üzərinə 4-5 ml xlorid turşusu əlavə edin.

#### Müzakirə edin:
1. Təcrübələrdə nə müşahidə etdiniz?
2. Hansı reaksiyalar homogen, hansılar heterogendir? Cavabınızı əsaslandırın.
3. Sizcə, azotun hidrogen ilə reaksiyası homogen, yoxsa heterogendir? Nə üçün belə düşünürsünüz?

Homogen reaksiyalara qaz, maye halında olan maddələr və məhlullar (qaz-qaz, maye-maye) arasında baş verən reaksiyaları misal göstərmək olar.
H2(q) + Cl2(q) → 2HCl
KOH(məhlul) + HCl(məhlul) → KCl + H2O
Homogen reaksiyalar fazanın bütün həcmində baş verir. Məsələn, azot və hidrogendən ammonyakın alınma reaksiyasını aşağıdakı kimi təsvir etmək olar.
Azot və hidrogen qazları qarışdırılır.
Qarışığın bütün həcmində azot və hidrogen
molekulları toqquşarkən reaksiya baş verir.