I hissə
Elektron təbəqələrini qrafik olaraq təsvir etdikdə orbitallarda olan elektronlar orbitalları ifadə edən xanaların daxilində kiçik oxlar kimi göstərilir. Orbitalda bir elektron olduqda bu, cütləşməmiş elektron adlanır və aşağıdakı kimi ifadə olunur:
s orbitalında iki elektron olduqda bu elektronlar bir-birinə əks istiqamətdə hərəkət etdiyindən onlar xanaların daxilində əks istiqamətli oxlar ilə ifadə olunur.
Elektronlar p-yarımsəviyyəsində olan orbitallarda əvvəlcə tək-tək və eyni istiqamətdə yerləşir. Ona görə də 2 və ya 3 elektronu olan p-yarımsəviyyələrin elektronlar ilə dolması qrafik təsvir edildikdə xanalara oxlar tək-tək və eyni istiqamətli olmaqla daxil edilir.
p-yarımsəviyyəsində 4 və daha çox elektron olduqda bu yarımsəviyyələrin elektronlar ilə dolmasını qrafik təsvir edərkən xanalara əvvəlcə 3 ox tək-tək və eyni istiqamətli olmaqla daxil edilir, sonra digər oxlar əks istiqamətli cüt şəklində xanalara yazılır.