####

5. Kristal qəfəsi verilmiş ion rabitəli birləşmənin şərti formulunu yazın.
6. Boşluqları tamamlamaqla mətni dəftərinizə köçürün.
Kimyəvi elementlərin atomları stabil hala keçmək üçün ____________ elektron təbəqələrini ____________ elektrona tamamlamağa çalışır. Buna ____________ qaydası deyilir. Bu halda atomların elektron təbəqəsi ____________ qrup elementlərinin elektron təbəqəsinə “bənzəyir”.
Bu qrupun elementlərinin atomlarının xarici elektron təbəqəsi ____________ ümumi formulu ilə ifadə olunur. Onlar birləşmə əmələ gətirmir və ____________ ____________ adlanır.
7. Aşağıdakı ionlardan istifadə edərək altı müxtəlif ion rabitəli birləşmənin formulunu yazın.

Na+ Mg2+ Al3+ F- S2- N3-

8. Laboratoriyada X, Y və Z maddələri haqqında müəyyən təcrübi məlumatlar əldə edilmiş və aşağıdakı cədvəldə verilmişdir. Cədvəli dəftərinizə köçürün və boşluqları tamamlayın.

Maddə | Ərimə temperaturu (°C) | Qaynama temperaturu (°C) | Elektrik keçiriciliyi | Suda məhlulunun elektrik keçiriciliyi | Kimyəvi rabitənin növü | Kristal qəfəsin tipi
X | 1400 | 3500 | keçirmir | məhlulu mövcud deyil |  |
Y | 70 | 2000 |  |  | ion |
Z | -150 | 300 |  | keçirmir |  |

9. 16X və 9Y elementlərinin atomları arasında yaranan rabitəni və əmələ gələn birləşmənin formulunu müəyyən edin.

10. Metalların özünəməxsus xassələri olmasının səbəbi onlarda metal rabitəsinin olmasıdır. Metalların xassələri üçün uyğunluğu müəyyən edin.
1. Plastiklik
2. Bərklik
3. Elektrik keçiriciliyi
a. Delokallaşmış elektronlar
b. Üfüqi və şaquli hərəkət edə bilən “qatlar”
c. Delokallaşmış elektronlarla metal kationları arasında güclü cəzbetmə