Atomun quruluşu və dövri cədvəl
1
Cədvəldə bəzi elementlərin atomlarında elektronların sayları verilmişdir.

Atom | Helium | Bor | Flüor | Natrium | Silisium | Arqon | Kalsium
Elektron sayı | 2 | 5 | 9 | 11 | 14 | 18 | 20

Müzakirə edin:
1. Bu elementlərin atomlarında elektronların energetik səviyyələr üzrə paylanma sxemi necə olar?
2. Bu atomların tam elektron formulları necə ifadə olunur?
Elektron formulları atomda olan elektronların sayına əsasən tərtib edilir. Neytral atomlarda elektron sayı proton sayına bərabər olduğu üçün onların proton sayına əsasən elektron formulları yazıla bilər. 1 – 20 protonu olan atomların elektron formulları aşağıdakı kimidir:

#### Atom | #### Elektron formulu (elektron konfiqurasiyası) | #### Atom | #### Elektron formulu (elektron konfiqurasiyası)
1H | 1s1 | 11Na | 1s2 2s22p6 3s1
2He | 1s2 | 12Mg | 1s2 2s22p6 3s2
3Li | 1s22s1 | 13Al | 1s2 2s22p6 3s23p1
4Be | 1s2 2s2 | 14Si | 1s2 2s22p6 3s23p2
5B | 1s2 2s22p1 | 15P | 1s2 2s22p6 3s23p3
6C | 1s2 2s22p2 | 16S | 1s2 2s22p6 3s23p4
7N | 1s2 2s22p3 | 17Cl | 1s2 2s22p6 3s23p5
8O | 1s2 2s22p4 | 18Ar | 1s2 2s22p6 3s23p6
9F | 1s2 2s22p5 | 19K | 1s2 2s22p6 3s23p6 4s1
10Ne | 1s2 2s22p6 | 20Ca | 1s2 2s22p6 3s23p6 4s2

Bəzən elektron formulları yazılarkən yalnız sonuncu təbəqə təsvir olunur. Elektron formullarının bu formada yazılışı atomun qısa elektron formulu və ya qısa elektron konfiqurasiyası adlanır. Elektron formulunun sonu s-yarımsəviyyəsi ilə bitən elementlərin qısa elektron formulu yazılarkən s-yarımsəviyyəsi, p-yarımsəviyyəsi ilə bitən elementlərdə isə sonuncu s- və p-yarımsəviyyəsi göstərilir. Məsələn:

1s2 2s1 → ...2s1 1s2 2s22p5 → ...2s22p5 1s2 2s22p6 3s2 → ...3s2 1s2 2s22p63s23p3 →...3s23p3

•DÜŞÜN
•MÜZAKİRƏ ET
•PAYLAŞ

9F-, 12Mg2+ və 16S2- ionlarının elektron formullarını tərtib edin. Bu ionların elektron formulları proton sayı neçə olan neytral atomların elektron formulu ilə eynidir? Nə üçün?