#### Ümumiləşdirici tapşırıqlar

1. Cədvəli dəftərinizə köçürərək kimyəvi rabitə haqqında düzgün (✓) və yanlış (╳) ifadələri müəyyən edin.

| İfadələr | ✓ | ╳
a | 11Na atomu rabitə əmələ gətirdikdə bir elektron almaqla öz xarici təbəqəsini 10Ne atomunun elektron təbəqəsinə “bənzədir”. |  |
b | Azot atomu iki hidrogen atomu ilə birləşərək xarici təbəqəsini uyğun təsirsiz qazın elektron təbəqəsinə “bənzədir”. |  |
c | İon rabitəsi müxtəlif əks yüklü ionlar arasında yaranır. |  |
d | Kükürd və oksigen atomları kovalent rabitə əmələ gətirməklə birləşir. |  |
e | Hidrogen və flüor atomları birləşdikdə onların arasında iki kovalent rabitə əmələ gəlir. |  |

2. Anaqramları tamamlayın və təriflərini dəftərinizə yazın:
a. ntevoakl b. toket c. noi əistaibr d. arlopy e. noitak
3. Dövri cədvəldən elementlərin atom
nömrələrini götürməklə HCl molekulunun
elektron sxemini dəftərinizdə tamamlayın.

4. Li2S birləşməsi haqqında aşağıdakı tapşırıqları tamamlayın.

– Litiumun və kükürdün ionlarının yükünü müəyyənləşdirin.
– Litium və kükürd ionlarının elektron formulunu yazın.
– Atomunun xarici elektron təbəqəsi kükürd ionunun müvafiq təbəqəsinə "bənzəyən” təsirsiz qazı müəyyənləşdirin və aşağıdakı elektron sxemini dəftərinizdə tamamlayın.