Elm, texnologiya, həyat
Qrafenin quruluşu
Qrafendən hazırlanmış gülləkeçirməz jilet
Müasir dövrün bəzi materialları
Qədim zamanlarda insanlar sehrli xassəli maddələr və ya əşyalar haqqında xəyallar qurur, nağıllar danışırdılar. Müasir dövrdə isə bu xəyalların bir qismini maddələrin quruluşlarının dərindən öyrənilməsi və modifikasiyası (dəyişdirilməsi) ilə həyata keçirmək mümkün olmuşdur.
Qrafen
Qrafen, aerogel və forma yaddaşlı ərintilər belə maddələrə misaldır. Gələcəyin materialı olan qrafen 2004-cü ildə Andre Geim və Konstantin Novoselov tərəfindən kəşf edilib. Onlar bu kəşfə görə Nobel mükafatına layiq görülüblər. Qrafen ikiölçülü arı pətəyi şəklində düzülmüş birtəbəqəli karbon atomlarından ibarət olan yüngül materialdır. O, xüsusi elektrik və istilik keçiriciliyi, yüksək mexaniki möhkəmliyi və elastikliyi ilə tanınır. Qrafen şəffafdır və böyük səth sahəsinə malikdir ki, bu da onun elektronika, sensorlar və enerjisaxlama cihazlarının istehsalı sahələrində tətbiqinə imkan verir. Təsəvvür edin ki, A4 vərəqi ölçüsündə qrafeni parçalamaq üçün onu yük maşınları ilə dartmaq lazımdır.
Qrafendən mövcud gülləkeçirməz jiletlərdən dəfələrlə yüngül, lakin daha effektiv jilet hazırlamaq mümkündür. Bundan əlavə, dəniz suyunda həll olmuş duzları ayıran, “super süzgəc” adlandıra biləcəyimiz qrafendən hazırlanan süzgəc artıq bir reallıqdır. Hazırda qrafenin tətbiq sahələrinə aid elmi-tədqiqat işləri dərinləşdirilir.
Aerogellər
Aerogellər həddindən artıq yüngül və məsaməli, mükəmməl izolyasiya qabiliyyətli maddələrdir. 50%-dən 99%-ə qədər məsaməlilik xüsusiyyəti olan aerogellər bərk halda sərt və quru maddələr kimi səs və termal izolyasiya üçün əvəzedilməz materiallar hesab edilir. Qeyd edilən xüsusiyyətlər aerogellərin istehsalatda geniş