Kimyəvi rabitə
2
Flüor atomları arasında kovalent rabitənin əmələ gəlməsini aşağıdakı sxem şəklində də göstərmək olar.
Kovalent rabitə simvollar arasında xətt ilə göstərilir.
Kovalent rabitənin əmələgəlmə sxemi necə tərtib olunur?
Flüor atomları arasında ortaq elektron cütü hesabına kovalent rabitənin əmələ gəlməsinə oxşar aşağıdakı atomlar arasında da rabitənin əmələgəlmə sxemini tərtib edin.
a. hidrogen atomları
b. hidrogen ilə flüor atomları
c. oksigen atomları

#### Müzakirə edin:
1. Bu atomlar arasında kovalent rabitənin əmələ gəlməsi bir-birindən nə ilə fərqlənir?
2. Hidrogen və oksigen atomları arasında rabitənin əmələ gəlməsi necə baş verər?

H2 molekulu da F2 molekulu kimi əmələ gəlir. Lakin bu zaman hidrogen atomları dublet qaydasına uyğun olaraq hər biri ortaq istifadəyə 1 elektron verməklə öz xarici təbəqəsini tamamlayır.

və ya H – H
Hidrogen və flüor atomları birləşdikdə isə hidrogen atomu dublet, flüor atomu isə oktet qaydasına uyğun olaraq öz xarici təbəqələrini ortaq elektron cütü hesabına tamamlayır.