Kimyəvi rabitə
2
2.5 Kristal qəfəsin tipləri
Şəkillərdə nümunə kimi platin parçası, almaz, şəkər və xörək duzu göstərilib. Bu maddələrin bir-biri ilə həm oxşar və həm də fərqli cəhətləri var.
Platin
Almaz
Şəkər
Xörək duzu
• Maddələr arasında hansı oxşarlıqlar var?
• Maddələr arasında hansı fərqliliklər var?
• Bu maddələr hansı kimyəvi rabitələr nəticəsində əmələ gəlib? Oxşarlıq və fərqliliklərini onları əmələ gətirən rabitələrə görə necə izah etmək olar?
Kimyəvi rabitələr maddələrin xassələrinə təsir edir. Maddəni əmələ gətirən rabitələrə görə onun bəzi xassələrini müəyyən etmək, yaxud əksinə, xassələrinə görə hansı rabitə hesabına əmələ gəldiyini bilmək olar.
Açar
sözlər
kristal maddələr, amorf maddələr, kristal qəfəs, ion kristal qəfəsi, atom kristal qəfəsi, molekul kristal qəfəsi, metal kristal qəfəsi, molekulyar maddələr, qeyri-molekulyar maddələr
Müxtəlif rabitəli maddələr xassələrinə görə bir-birindən necə fərqlənir?
Ləvazimat: xörək duzu, kalium bromid, şəkər, distillə suyu, mis lövhə, qum, 6V batareya, 6V lampa, məftillər, tutqac, 5 ədəd kimyəvi stəkan.
Təlimat:
Addım 1. Cədvəli dəftərinizə köçürün və boş
xanaları tamamlayın.

Maddə | Kimyəvi formulu | Əmələ gəldiyi kimyəvi rabitə | Ərimə temperaturu (°C)
Buz |  |  | 0
Xörək duzu |  |  | 801
Şəkər |  |  | 186
Qum |  |  | 1713
Kalium bromid |  |  | 734
Mis |  |  | 1084

Addım 2. Cədvəli dəftərinizə
köçürün.

Nümunə | Lampanın yanması (+/–)
Distillə suyu |
Xörək duzu |
Xörək duzunun suda məhlulu |
Şəkər |
Şəkərin suda məhlulu |
Qum |
Qumun su ilə qarışığı |
Kalium bromid |
Kalium bromidin suda məhlulu |
Mis |