Kimyəvi rabitə
2
Amorf maddələrə şüşəni, plastik materialları və s. misal göstərmək olar. Kristallik maddələr kristal qəfəslər əmələ gətirir. Qəfəsin düyünlərindəki zərrəciklər (atom, ion və molekullar) rabitələrlə bir-biri ilə birləşir. Kristal qəfəslər formalarına görə də müxtəlif olur. Qəfəsin düyünlərindəki zərrəciklərə və bu zərrəciklər arasındakı rabitələrə görə qəfəsləri ion, molekul, atom və metal kristal qəfəsləri kimi qruplaşdırmaq olar.
Kristal qəfəs

İon kristal qəfəsini ion rabitəli maddələr (NaCl, KNO3, CaCO3 və s.) əmələ gətirir. Bu kristal qəfəsin düyünlərində yerləşən kation və anionlar ion rabitələrlə birləşir.

Na+

Cl-

Natrium xloridin
kristal qəfəsi

Molekul kristal qəfəsini əksər kovalent rabitəli maddələr (O2, CO2, H2O, C2H5OH, C6H12O6, C12H22O11 və s.) əmələ gətirir. Bu kristal qəfəsin düyünlərində molekullar yerləşir. Bu molekullar Van der Vaals qüvvələri adlanan zəif elektrostatik qüvvələrlə bir-biri ilə birləşir.

I2

Yodun
kristal qəfəsi

Atom kristal qəfəsini bəzi kovalent rabitəli maddələr (Si, B, SiO2, almaz, qrafit, qırmızı fosfor, qara fosfor və s.) əmələ gətirir. Bu kristal qəfəsin düyünlərində yerləşən atomlar kovalent rabitə ilə birləşir.

C

Almazın
kristal qəfəsi

Metal kristal qəfəsini metallar (Na, Ca, Al, Cu, Zn, Cr və s.) əmələ gətirir. Bu kristal qəfəsin düyünlərində yerləşən metal kationları metal rabitəsi ilə birləşir.

Zn2+

Sinkin
kristal qəfəsi