I hissə
Dəmirin xlorid turşusu ilə reaksiyası
Heterogen reaksiyalara bərk maddələrin maye və qaz halında olan maddələrlə reaksiyalarını misal göstərmək olar.
Ca(bərk) + H2O(maye) → Ca(OH)2 + H2
C(bərk) + O2(qaz) → CO2
Heterogen reaksiyalar fazalar sərhədində baş verir. Məsələn, dəmir parçasını xlorid turşusu məhluluna daxil etdikdə reaksiya dəmirin səthində (bərk və maye fazaların sərhədində) baş verir.
Öyrəndiklərinizi tətbiq edin
1. Kalsium hidroksidin karbon qazı ilə reaksiyasından kalsium karbonatın alındığını bilirsiniz. Sizcə, kalsium hidroksidin suda məhlulundan karbon qazı keçirdikdə baş verən reaksiya homogen, yoxsa heterogendir? Cavabınızı əsaslandırın.
2. Homogen və heterogen reaksiyalar üçün Eyler-Venn diaqramını tərtib edin. Bu reaksiyaların ortaq və fərqli cəhətlərini müəyyən edin.
Öyrəndiklərinizi yoxlayın
1. Homogen və heterogen reaksiyalar nədir? Hər birinə bir nümunə göstərin .
2. Uyğunluğu müəyyən edin.
1. Homogen reaksiya
2. Heterogen reaksiya
a. N2(qaz) + 3H2(qaz) → 2NH3
b. 2Cu(bərk) + O2(qaz) → 2CuO
c. Ca(OH)2(məhlul) + 2HNO3(məhlul) → Ca(NO3)2 + 2H2O
d. Zn(bərk) + 2HCl(məhlul) → ZnCl2 + H2
3. Hansı reaksiyalar fazalar sərhədində baş verir? Cavablarınızı əsaslandırın.
I. Alüminiumun xlorid turşusu ilə reaksiyası;
II. Alüminium xlorid və natrium hidroksid məhlulları arasında baş verən reaksiya;
III. Alüminiumun yanması.