I hissə

✓ eyni şaquli sütunda olan elementlərin bir sıra fiziki və kimyəvi xassələrinin oxşarlığını müəyyən etmiş;

✓ ilk dəfə kimya elminə elementlər ailəsi (qrup) anlayışını gətirmiş;

✓ bəzi yerləri boş buraxmaqla daha sonra kəşf ediləcək elementlər üçün yer saxlamış və bu elementlər haqqında bəzi fikirlər də söyləmişdir.

Dövri cədvəldə yeri boş buraxılan qallium (Ga), germanium (Ge), skandium (Sc), hafnium (Hf) və s. kimi elementlər daha sonralar kəşf olunmuş və D.Mendeleyevin təxminləri düzgün çıxmışdır.

Öyrəndiklərinizi tətbiq edin
• C.Nyulandın tərtib etdiyi cədvələ əsasən oxşar xassəli elementlərə misallar göstərin. Bu cədvələ əsasən kükürd xassələrinə görə hansı elementlərə oxşar hesab olunur?
Öyrəndiklərinizi yoxlayın
1. Y.Döbereynerin təklif etdiyi “triada”larda hansı qanunauyğunluq müşahidə olunur? Bunu bir misal üzərində izah edin.
2. D.Mendeleyev və L.Meyerin tərtib etdikləri cədvəllərin əsas oxşarlığı nədir? D.Mendeleyevin tərtib etdiyi cədvəlin hansı xüsusiyyətləri qeyd oluna bilər?