Kimyəvi rabitə
2
2.2 İon rabitəsi
7-ci sinif “Fizika” dərsliyindən bildiyiniz kimi, qarşılıqlı təsirdə olan maqnitlərin eyniadlı qütbləri bir-birini itələyir, müxtəlifadlı qütbləri isə bir-birini cəzb edir.
• Əks yüklü ionları (kation və anionları) maqnitin qütbləri kimi düşünsək, onların qarşılıqlı təsiri necə olar?
• Hansı halda ionların birləşməsi baş verə bilər? Cavabınızı hansı ionlar üzərində izah edə bilərsiniz?
Əvvəlki mövzuda atomların elektron alaraq və ya verərək xarici təbəqələrini təsirsiz qazların atomlarının elektron təbəqəsinə tamamlaması ilə tanış oldunuz. Müəyyən olundu ki, xarici təbəqələrini 8 elektrona tamamlamaq üçün metal atomları xarici təbəqələrində olan elektronlarını verir, qeyri-metallar isə elektron alır. Bu zaman metal atomları kationa, qeyri-metal atomları isə aniona çevrilir. Kation və anionların bir-birini cəzbetməsi nəticəsində onlar arasında ion rabitəsi əmələ gəlir.
Açar
sözlər
ion rabitəsi,
binar birləşmələr
Elektrostatik cazibə qüvvəsinin təsiri nəticəsində kation və anionlar arasında yaranan kimyəvi rabitə ion rabitəsi adlanır.

Natrium xlorid əmələ gələrkən natrium atomu xlor atomuna bir elektron verir. Əmələ gələn Na+ və Cl– ionları arasında elektrostatik cəzbetmə nəticəsində isə ion rabitəsi yaranır.

11Na
1s2 2s22p6 3s1

17Cl
1s2 2s22p6 3s23p5

Na+
1s2 2s22p6

Cl–
1s2 2s22p6 3s23p6

•DÜŞÜN
•MÜZAKİRƏ ET
•PAYLAŞ
Maqnezium (12Mg) və flüor (9F) atomları arasında əmələ gələn ion rabitəsinin atom modelləri ilə təsvir olunmuş sxemi necə olar?