I hissə
Addım 3. Nümunə yerinə mis lövhə qoymaqla şəkildəki kimi dövrə qurun. Lampanın yanıb-yanmadığını cədvələ qeyd edin.
Addım 4. Addım 3-ü xörək duzu, şəkər tozu, qum, kalium bromidlə də təkrar edin və nəticəsini cədvələ yazın.
Addım 5. Beş kimyəvi stəkanı nömrələyin. 1-ci stəkana distillə suyu tökün. 2-ci stəkanda xörək duzunun, 3-cü stəkanda şəkərin, 4-cü stəkanda kalium bromidin məhlulunu, 5-ci stəkanda isə qumun su ilə qarışığını hazırlayın.
Addım 6. 1-ci kimyəvi stəkandan istifadə etməklə şəkildəki kimi dövrə qurun və lampanın yanıb-yanmadığını cədvəldə qeyd edin.
Addım 7. Addım 6-nı 2-ci, 3-cü, 4-cü və 5-ci kimyəvi stəkanlarla təkrarlayın və nəticəni cədvələ qeyd edin.

###### Addım 3.

#### Müzakirə edin:
1. Maddələrin ərimə temperaturlarına və onları əmələ gətirən rabitələrə əsasən hansı nəticəni çıxarmaq olar?
2. Hansı kimyəvi rabitə ilə əmələ gələn maddələr elektrik cərəyanını keçirmir?
3. Hansı kimyəvi rabitə ilə əmələ gələn maddələr ancaq su ilə qarışdırıldıqda elektrik cərəyanını keçirir?
4. Verilmiş maddələri xassələrinə görə necə qruplaşdırardınız?
5. Kovalent rabitəli maddələrin ion və metal rabitəli maddələrdən daha fərqli olmasının səbəbi nədir? Cavabınızı əsaslandırın.

Kristallik
quruluş
Amorf
quruluş
Maddələrin xassələri onların quruluşundan asılıdır. Maddələr bərk halda kristallik və ya amorf quruluşlu olur. Kristallik quruluşlu maddələrdə maddəni əmələ gətirən zərrəciklər nizamlı, amorf quruluşlu maddələrdə isə nizamsız şəkildə yerləşir.