I hissə
Dövrlər üzrə soldan sağa doğru atomlarda energetik səviyyələrin sayı sabit qalır, nüvənin yükü və xarici təbəqədə olan elektronların sayı isə artır. Ona görə də bu istiqamətdə nüvə elektronları özünə daha çox cəzb edir və nəticədə A qrup elementlərində atom radiusu kiçilir.
Metallıq və qeyri-metallıq xassəsi
Metallıq xassəsi atomun elektron vermək, qeyri-metallıq xassəsi isə elektron almaq qabiliyyətidir.

#### 1. Atom radiusunun artması metallıq, yoxsa qeyri-metallıq xassəsinin artmasına səbəb olar? Nə üçün?
2. Metallıq və qeyri-metallıq xassələri qruplar və dövrlər üzrə necə dəyişər?
3. Elementlərin dövri cədvəlində bor və astat (At) elementlərini birləşdirən şərti diaqonal çəksək, bu diaqonal metalları və qeyri-metalları necə ayırar?

Elementlərin metallıq və qeyri-metallıq xassələri atom radiusundan asılıdır. Dövri cədvəldə qruplar üzrə yuxarıdan aşağıya doğru atom radiusu artdığı üçün ən uzaqda yerləşən elektronla nüvənin əlaqəsi zəifləyir və xarici təbəqədə olan elektronlar nüvə tərəfindən zəif cəzb olunur.
Elektron nüvəyə
yaxın olduğu üçün
güclü cəzb olunur.
Elektron nüvədən
uzaq olduğu üçün
zəif cəzb olunur.