I hissə
Oktet qaydasını natrium və xlor atomlarına tətbiq edək. Natrium dövri cədvəlin 3-cü dövr 1-ci qrupunda yerləşir. Natriuma daha yaxın olan təsirsiz qazlar neon (2-ci dövr 18-ci qrup) və arqondur (3-cü dövr 18-ci qrup).
Natrium atomunun xarici təbəqəsinin neon atomunun xarici təbəqəsinə "bənzəməsi" üçün onun atomu 1 elektron verməli, arqon atomunun xarici təbəqəsinə "bənzəməsi" üçün 7 elektron almalıdır. Lakin natrium arqona nisbətən neona daha yaxındır. Ona görə onun atomu bir elektron verməklə öz xarici təbəqəsini neon atomunun xarici elektron təbəqəsinə “bənzədir”.
Natrium atomu 1 elektron verərək müsbət yüklənir və kationa çevrilir:

11Na0 – 1e– → 11Na+