I hissə
3.2 Maddə kütləsinin saxlanması qanunu
Kolbaya az miqdarda
kükürd yerləşdirib
ağzını tıxacla
bağlayın və tərəzidə
kütləsini ölçün.
Kükürd tam
yanana qədər
kolbanı qızdırın.
Kolbanın soyumasını
gözləyin, sonra isə
yenidən tərəzidə
kütləsini ölçün.

- Nə müşahidə etdiniz?
- Kolbanın əvvəlki və sonrakı kütləsi
  arasında hansı fərq oldu?
- Bunu necə izah edərdiniz?

Açar
sözlər
maddə kütləsinin
saxlanması qanunu
XVIII əsrdə çoxsaylı təcrübələr əsasında fransız alimi A.L.Lavuazye, daha sonra isə ondan xəbərsiz rus alimi M.V.Lomonosov reaksiyaya daxil olan maddələrin kütləsinin reaksiyadan alınan maddələrin kütləsinə bərabər olduğunu müəyyən etmişlər. Beləliklə, “Maddə kütləsinin saxlanması qanunu” kəşf olunmuşdur.
Kimyəvi reaksiyaya daxil olan maddələrin kütlələrinin cəmi reaksiyadan alınan maddələrin kütlələrinin cəminə bərabərdir.